﻿HISTORIA MAGISTRA VITAE NOI TEME PE AGENDA DE CERCETARE Lucrãrile Conferinţei Naţionale Historia magistra vitae. Noi teme pe agenda de cercetare Cluj-Napoca, 8-9 aprilie 2016 COORDONATORI: MIHAI-OCTAVIAN GROZA GABRIELA-MARGARETA NISIPEANU ANDREI PÃVÃLEAN DIANA-MARIA DÃIAN DANIELA-MARIA STANCIU ARGONAUT/MEGA Cluj-Napoca, 2017 3 CAMPANIA MILITARÃ DIN ANUL 1941 ŞI IMPLICAŢIILE SALE PENTRU BUCOVINA Elena Cazacu (Cojocariu) Universitatea ,,Ştefan cel Mare” Suceava Declanşarea celui de-al Doilea Rãzboi Mondial în toamna anului 1939 a produs schimbãri majore în plan geopolitic, fiind afectat întreg sistemul de pace şi securitate realizat în perioada interbelicã. Dispariţia Poloniei de pe harta Europei în luna septembrie, împreunã cu extinderea rapidã a teatrelor militare, a avut un impact profund şi asupra situaţiei interne a României, influenţând deciziile guvernului de la Bucureşti.1 În aceastã conjuncturã europeanã, România, lãsatã singurã în faţa pretenţiilor revendicative şi teritoriale ale unor state vecine, a încercat sã salveze integritatea frontierelor sale prin adoptarea, la 6 septembrie, a unui statut de neutralitate care sã respecte interesele naţionale.2 Primul-ministru la acele timpuri, Armand Cãlinescu, a reuşit sã surprindã în paginile jurnalului sãu postura în care se afla statul român: „Facem astãzi, o altã politicã decât pe care o avem în inimã. Nu putem face decât pe aceea de azi! Neutralitate demnã şi onestã”,3 replicã datã lui Nicolae Iorga în cadrul Consiliului de Coroanã din 6 septembrie 1939. Dupã o perioadã în care România şi-a menţinut neutralitatea, situaţia politico-militarã mondialã a cunoscut o cotiturã în vara anului 1940, când ofensiva germanã declanşatã în luna mai şi capitularea Franţei, în iunie acelaşi an, au dus la prãbuşirea sistemului de securitate al României, ţara rãmânând fãrã aliaţi şi la „mica înţelegere” a unei Germani naziste şi a unei Rusii staliniste.4 Profitând de aceastã conjuncturã favorabilã, V. Molotov l-a informat pe ambasadorul german la Moscova, contele von Schulenburg, cã „soluţionarea problemei Basarabiei nu mai permite nici o amânare”.5 Având, la 26 iunie 1940, încuviinţarea Germaniei pentru revizuirea frontierelor sovieto-române, guvernul sovietic a prezentat câteva ore mai târziu lui Dan Vãtãman, România şi relaţiile internaţionale (1939-1947), volum I, Bucureşti, Editura Pro Universitar, 2009, p. 63. Nicolae Ciobanu, ,,Capacitatea de luptã a armatei române în momentul ciuntirii teritoriale a României în anul 1940”, în Destin Românesc, numãr 2, 1994, p. 9. Armand Cãlinescu, Însemnãri politice. 1916-1939, ediţie îngrijitã de Al. Gh. Savu, Bucureşti, Editura Humanitas, 1990, p. 429. Rodica Iaţencu, ,,Fenomenul cultural din Bucovina în perioada 1941-1944”, în Analele Bucovinei, an XI, numãr 2, 2004, p. 351. ***, 23 august 1944. Documente, volum I, Bucureşti, Editura Ştiinţificã şi Enciclopedicã, 1984, p. 77. 281 Gh. Davidescu, ambasadorul României la Moscova, o notã ultimativã guvernului de la Bucureşti prin care se cerea imediata evacuare a Basarabiei şi a nordului Bucovinei.6 Sub presiunea notelor ultimative ale sovieticilor, situaţia militarã la acel moment a armatei române şi izolarea politicã în care se afla ţara au determinat guvernul român sã accepte condiţiile impuse de U. R. S. S. Astfel, provinciile Basarabia şi nordul Bucovinei au fost cedate fãrã luptã la sfârşitul lunii iunie 1940.7 Seria cedãrilor teritoriale, continuând cu Dictatul de la Viena (30 august 1940), în urma cãruia România a cedat 42.243 km2 din Transilvania Ungariei,8 alãturi de Tratatul de la Craiova (7 septembrie 1940) prin care a cedat Bulgariei judeţele Caliacra şi Durostor.9 Având în vedere acestea, putem afirma faptul cã România a fost prima victimã a protocolului secret încheiat între Hitler şi Stalin la 23 august 1939 care a cedat provinciile româneşti dobândite la finalul primei conflagraţii mondiale fãrã a opune o rezistenţã armatã. Pierderile provinciilor româneşti au fost resimţite, în primul rând, ca o loviturã moralã ce a condus la adâncirea crizei regimului politic al regelui Carol al II-lea şi, în cele din urmã, la abdicarea acestuia10 în favoarea fiului sãu Mihai11 şi investirea generalului Ion Antonescu ca preşedinte al Consiliului de Miniştri, cu puteri depline pentru conducerea statului român. 12 Principalul obiectiv al guvernãrii Antonescu a fost recuperarea teritoriilor româneşti pierdute, ceea ce a fãcut ca în perioada urmãtoare politica externã a României sã fie orientatã spre puterile Axei.13 Campania militarã din anul 1941 În toamna anului 1940, generalul Antonescu a început pregãtirile politico- militare şi diplomatice necesare unei bãtãlii pentru recuperarea teritoriilor pierdute. Prima mãsurã întreprinsã fiind semnarea, la 23 noiembrie, a actului de adeziune a Ibidem, pp. 80-85. Mihai-Aurelian Cãruntu, Bucovina în al doilea rãzboi mondial, Iaşi, Editura Junimea, 2004, pp. 91-102. ***, 23 august 1944. Documente, volum I, p. 98; vezi şi: Eliberarea Basarabiei şi a nordului Bucovinei (22 iunie- iulie 1941), coordonator Alexandru Duţu, Mihai Retegan, Bucureşti, Editura Fundaţiei Culturale Române, 1999, pp. 29-35. Florin Constantiniu, Trecerea Nistrului (1941). O decizie controversatã, Bucureşti, Editura Albatros, 1995, p. Dan Vãtãman, România şi relaţiile interna ţionale, p. 124. ***, Culegere de documente şi materiale privind istoria României (februarie 1938-septembrie 1940), coordonator Ioan Scurtu et alii, Bucureşti, Editura Universitãţii, 1974, pp. 282-283. Monitorul Oficial, numãr 206bis, 6 septembrie 1940. Ioan Scurtu, Constantin Hlihor, Complot împotriva României. 1939-1947. Basarabia, Nordul Bucovinei şi ţinutul Herţa în vâltoarea celui de-al doilea rãzboi mondial, Bucureşti, Editura Academiei de Înalte Studii Militare, 1994, pp. 36-38. 282 României la Pactul Tripartit ce a reprezentat o garanţie în cazul unei agresiuni din Est, dar şi un ajutor pentru întãrirea militarã a ţãrii,14 continuând cu reorganizarea Statului şi Armatei.15 Noua orientare a politicii externe promovatã de Antonescu, dupã venirea sa la putere, a fost una susţinutã şi de partidele aflate în opoziţie.16 Dupã lungi dezbateri şi negocieri, decizia de a lupta alãturi de Germania şi de a începe un rãzboi împotriva Uniunii Sovietice a fost transmisã lui Hitler de generalul Antonescu la 12 iunie 1941.17 Ordinul adresat în zorii zilei de 22 iunie de cãtre Ion Antonescu a avut loc în momentul declanşãrii acţiunii militare a Reich-ului german cunoscutã în istorie sub numele de ,,Operaţiunea Barbarossa”. 18 Intrarea României în rãzboi alãturi de Germania a fost primitã de întreg poporul român cu mare bucurie,19 conform documentelor vremurilor. Puternica ofensivã dusã de unitãţile Corpului de munte pentru eliberarea nordul Bucovinei s-au încheiat, dupã trei zile de lupte intense, la 6 iulie 1941 odatã cu ajungerea la porţile Hotinului, unde trupele sovietice opuneau o puternicã rezistenţã sprijinitã de artilerie pe malul stâng al Nistrului.20 Paginile ziarului ,,Timpul” din 6 iulie 1941 au reuşit sã surprindã starea de spirit a populaţiei din regat: „La Cernãuţi fâlfâie iar drapelul tricolor al stãpânirii româneşti. Vestea […] a produs un entuziasm de nedescris în Capitalã”,21 iar potrivit lui scriitorului M. Sebastian, contemporan al acestor evenimente, în rândul oamenilor se instalase deja ideea unei victorii definitive a Reich-ului german.22 Dacã ziarele au reuşit sã surprindã starea de spirit a populaţiei din regat, în cazul bucovinenilor ce au scãpat de sub ocupaţia sovieticã aceastã funcţie a fost îndeplinitã de inspectoratele de jandarmi. Corespondenţa acesteia consemnând urmãtoarele: „au arborat drapelul Florin Constantiniu, România, marile puteri şi problema Basarabiei, Bucureşti, Editura Enciclopedicã, 1995, pp. 125-126. Arhivele Naţionale ale României, Stenogramele şedinţelor Consiliului de Miniştri. Guvernarea Ion Antonescu, volum I (septembrie-decembrie 1940), ediţie îngrijitã de M. Ciucã, A. Teodorescu, B. Popovici, Bucureşti, 1997-1998, pp. 1-13. Pentru mai multe detalii privind poziţia partidelor politice, mai precis cea a lui Iuliu Maniu, preşedintele P. N. Ţ., faţã de politica promovatã de generalul Ion Antonescu vezi: I. Oprea, ,,Acţiunea lui Iuliu Maniu împotriva rãpirii teritoriilor româneşti”, în volumul Iuliu Maniu în faşa istoriei. Simpozion, februarie 1993. Documente. Iuliu Maniu. 1934-1940, Bucureşti, Editura Gândirea Româneascã, f. a. Ioan Scurtu, Gheorghe Buzatu, Istoria românilor în secolul XX (1918-1945), Bucureşti, Editura Paidea, 1999, p. 402. Christian Hartmann, Operaţiunea Barbarossa. Rãzboiul german din Rãsãrit.1941-1945, traducere din limba germanã de Dragoş Dinulescu, Bucureşti, Editura All, 2012, pp. 53-58. Arhivele Naţionale Istorice Centrale (în continuare A. N. I. C.), Fond Inspectoratul General al Jandarmeriei, dosar 126/1941, f. 277. ***, Eliberarea Basarabiei şi pãrţii de nord a Bucovinei (22 iunie-26 iulie 1941) , pp. 211-217. Timpul , an V, numãr 1493, 6 iulie 1941, p. 3. M. Sebastian, Jurnal. 1935-1944, Bucureşti, Editura Humanitas, 1999, p. 353. 283 român şi german ieşind în întâmpinarea trupelor cu flori, apã, pâine şi sare, arãtând-şi astfel sentimentele faţã de Armata românã şi Conducãtorul ei”.23 Prima vizitã în teritoriul eliberat realizatã de regele Mihai I şi de generalul Ion Antonescu a avut loc la 25 iulie 1941, la Cernãuţi unde au fost întâmpinaţi cu „lacrimi şi flori” de cãtre populaţia localã care şi-a exprimat mulţumirea şi bucuria pentru eliberarea provinciei de sub sovietici.24 Implicaţiile campaniei militare din anul 1941 pentru Bucovina 1. Plan politic şi administrativ Momentul eliberãrii nordului Bucovinei, apreciat de generalul Antonescu drept „un remarcabil rezultat politic”, 25 reprezintã în opinia noastrã o consecinţã majorã a campaniei militare demarate la 22 iunie 1941 ce va influenţa evoluţia ulterioarã a provinciei. În rândul implicaţiilor acestei campanii pentru teritoriul bucovinean, mai exact în plan politic şi administrativ aflându-se şi regimul legal sub care administraţia românã şi-a desfãşurat activitatea pe perioada ostilitãţilor. Cazul regimului aplicat în Bucovina a fost discutat în cadrul şedinţei Consiliului de Miniştri din 8 iulie 1941 când Mihai Antonescu a clarificat situaţia: „Atâta vreme cât ostilitãţile continuã, atâta vreme cât statul român nu a fãcut Decret de anexiune a acestor teritorii […], ne gãsim într-un regim de occupatio bellica, iar nu de ocupaţiune ca mod de dobândire a teritoriului”.26 Astfel, pânã la 4 septembrie 1941, momentul publicãri decretului-lege pentru organizarea Basarabiei şi Bucovinei, provincia a fost condusã de armata românã care a dirijat toate operaţiunile şi funcţiile pentru pregãtirea anexãrii acestor teritorii de cãtre regat.27 Comandamentele Militare au fost ajutate la îndeplinirea funcţiilor de conducere de cãtre administraţia civilã ce îndeplinea, alãturi de organele de poliţie şi siguranţã, toate atribuţiunile administrative.28 Primele mãsuri ce trebuiau aplicate de urgenţã în provinciile eliberate au fost discutate înainte de începerea campaniei din 22 iunie, moment în care fiecare ministru a fost chemat sã prezinte propuneri viabile pentru viitorul regim ce urma a fi instituit.29 În cadrul şedinţei Consiliului de Miniştri ţinut la 3 iulie,30 dar şi în A. N. I. C., Fond Inspectoratul General al Jandarmeriei, dosar 79/1941, f. 58. Buletinul administraţ iei provinciale a Bucovinei , an I, numãr 1, 1 septembrie 1941, p. 23. I. Gheorghe, Un dictator nefericit. Mareşalul Antonescu (Calea României spre Statul satelit), Bucureşti, Editura Machiavelli, 1996, p. 170. Arhivele Naţionale ale României, Stenogramele şedinţelor Consiliului de Miniştri, p. 48. Ibidem. A. N. I. C., Fond Preş edinţia Consiliului de Miniştri, dosar 355/1941, f. 109. Arhivele Naţionale ale României, Stenogramele şedinţelor Consiliului de Miniştri, p. 2. Ibidem, pp. 2-30. 284 „Cuvânt cãtre Basarabeni şi Bucovineni” din 23 iulie31 a generalului Antonescu au fost expuse şi stabilite instrucţiuni pentru inspectorii administrativi şi pretorii trimişi în cele douã provincii. Potrivit acestora, reinstaurarea administraţiei române urma a se realiza în douã etape, şi anume: într-o primã fazã s-a urmãrit luarea unor mãsuri care sã permitã armatei sã asigure ordinea publicã şi sã îngãduie desfãşurarea normalã a operaţiunilor, precum cea de epurare etnicã, dar şi restabilirea unui noi început economic pentru provincie. Cea de a doua fazã era dedicatã aşezãrii noilor principii de conducere şi administraţie.32 Generalul Ion Antonescu susţinea, în cadrul adresei sale din 23 iulie, cã noua organizare a Bucovinei va fi caracterizatã de „o domnie nouã şi curatã, o nouã ordine întemeiatã pe cinste şi muncã, pe dreptate”.33 Bazate pe situaţia existentã în provincii dupã eliberarea acestora, guvernul de la Bucureşti a transmis urmãtoarele instrucţiuni şi principii ce trebuiau realizate de personalul administrativ reîntors în teritoriu: a) curãţarea teritoriului de comunişti şi înlãturarea bolşevicilor, a elementelor nesigure şi a evreilor provocatori; b) realizarea unui recensãmânt provizoriu al proprietãţilor şi al proprietarilor din toate comunele urbane şi rurale, mai exact situaţia proprietãţilor fãrã stãpân, situaţia refugiaţilor sau a dispãruţilor şi a bunurilor lor; inventarierea bunurilor Statului; recensãmânt pe baza cãruia, mai târziu, se va întocmi unul general al populaţiei şi al bunurilor din Bucovina; c) adunarea recoltei din anul 1940/1941, al cãrui proprietar era statul. De asemenea, bunurile care, în principiu, aparţineau domeniului privat sau public al statului şi în special al tuturor imobilelor fãrã stãpân, proprietãţilor cu stãpâni dispãruţi, împreunã cu toate pãdurile, izlazurile şi cãile de comunicaţi au intrat imediat în proprietatea statului român; d) retragerea rublelor din teritoriul ce a avut drept ratã de schimb de un leu pentru o rublã; e) izolarea completã a Basarabiei şi Bucovinei pe toatã perioada mãsurilor provizorii luate, nefiind permisã niciun fel de circulaţie între aceste teritorii decât în baza unei aprobãrii speciale a Marelui Cartier General sau a guvernului de la Bucureşti;34 f) restabilirea comunicaţiilor şi cãilor ferate cu liniile bucovinene.35 Reinstaurarea corpului administrativ s-a realizat imediat dupã încetarea luptelor în zonã, însã cu unele dificultãţi. De o preluare formalã putem vorbi abia dupã 12 iulie 1941, când în judeţul Hotin, cel mai îndepãrtat judeţ al provinciei, a fost restauratã conducerea româneascã.36 ,,Guvernãmântul Basarabiei dezrobitã”, în Suferinţele Basarabiei şi rãpirile ruseşti. Antologie, Bucureşti, Editura Semne, 1996, pp. 486-487. Arhivele Naţionale ale României, Stenogramele şedinţelor Consiliului de Miniştri, pp. 2-8. Buletinul administraţ iei provinciale a Bucovinei , an I, numãr 1, 1 septembrie 1941, p. 2. A. N. I. C., Fond Preş edinţia Consiliului de Miniştri, dosar 355/1941, f. 109-111. Arhivele Naţionale ale României, Stenogramele şedinţelor Consiliului de Miniştri, p. 111. A. N. I. C., Fond Ministerul de Interne, dosar 399/1941, f. 5. 285 În calitate de împuternicit al guvernului pentru administrarea şi conducerea Bucovinei a sosit la Cernãuţi, la 7 iulie 1941, locotenent colonelul Alexandru Rioşanu,37 fost subsecretar de stat pentru Poliţie şi Siguranţã, având titlul, dupã 25 iulie, de „Împuternicit al Generalului Antonescu pentru Administrarea Bucovinei”.38 Pânã la organizarea Guvernãmântului Provinciei Bucovina ca organ cu funcţii executive, a fost instituit, provizoriu, Consiliul de stat al Bucovinei ce reunea laolaltã membrii autoritãţilor militare şi civile.39 În primele zile dupã restaurarea administraţiei române în nordul Bucovinei s-a înregistrat o stare de confuzie privind persoana desemnatã sã conducã provincia, autoritãţile de la Bucureşti au împuternicit mai mult de o persoanã, şi anume: colonelul Alexandru Rioşanu, generalul Voiculescu şi profesorul Gheorghe Alexianu, sã se ocupe de administrarea teritoriului eliberat. Drept dovadã a izbucniri unui conflict între colonelul Rioşanu pe de o parte şi generalul Voiculescu cu profesorul Alexianu pe de altã parte ne stau scrisorile semnate de colonelul Rioşanu din 940 şi 10 iulie 194141 trimise lui Mihai Antonescu, vicepreşedinte al Consiliului de Miniştri. Cauzele acestei confuzii au fost dezacordul dintre cei doi Antoneşti, în condiţiile în care ambii deţineau puteri egale în problemele privind organizarea provinciilor eliberate. Suntem de pãrere cã aceastã stare de confuzie existentã pânã la 15 iulie 1941 în Bucovina reprezintã o consecinţã a campaniei militare, deoarece odatã cu declanşarea acesteia generalul Antonescu, conducãtorul statului, a decis sã se deplaseze pe front42 lãsând la conducerea guvernului pe Mihai Antonescu care devine la 21 iunie 1941 preşedinte ad-interim al Consiliului de Miniştri.43 Dupã intervenţiile colonelului Rioşanu, starea de confuzie din aparatul administrativ se încheie la 15 iulie 1941 când generalul Antonescu a dat urmãtoarele dispoziţii provizorii pânã la anexarea fostelor teritorii româneşti: „1. Împuternicitul meu pentru administrarea şi conducerea Bucovinei din toate punctele de vedere, pânã la legalizarea definitivã a administraţiei şi conducerii, este Lt.-Colonel RIOŞANU […] Nici o autoritate de Stat, de orice rang, nu are dreptul sã se amestece în niciun fel în conducerea şi administrarea Bucovinei şi Basarabiei”. 44 La scurt timp dupã numirea sa oficialã, colonelul Rioşanu se stinge la 31 august 1941 la Cernãuţi în urma unor operaţii chirurgicale nereuşite,45 în locul sãu fiind numit generalul Corneliu Calotescu46 ce Ibidem, Fond Preşedinţia Consiliului de Miniştri, dosar 559/1941, f. 8. Buletinul administraţiei provinciale a Bucovinei, an I, numãr 1, 1 septembrie 1941, p. 3. A. N. I. C., Fond Preşedinţia Consiliului de Miniştri, dosar 559/1941, f. 33. Ibidem, f. 12-13v. Ibidem, f. 8-11. Anatol Petrencu, Basarabia în al doilea rãzboi mondial: 1940-1944, Chişinãu, Editura Lyceum, 1997, p. A. N. I. C., Fond Preşedinţia Consiliului de Miniştri. Cabinet Militar Ion Antonescu, dosar 479/1941, f. 524. Ibidem, Fond Inspectoratul General al Jandarmeriei, dosar 87/1941, f. 312. Monitorul Oficial al Bucovinei, an I, numãr 2, 1 octombrie 1941, p. 52. Buletinul administraţiei provinciale a Bucovinei, an I, numãr 1, 1 septembrie 1941, p. 3. 286 va guverna teritoriul bucovinean pânã la 13 aprilie 1943 când postul va fi preluat de generalul Corneliu Dragalina.47 Potrivit Ordinului Marelui Cartier General nr. 658 din 30 iulie 1941, generalul Vasile Ionescu a fost numit „comandant militar al Bucovinei Reocupate”, având în subordonarea sa toate chestiunile privind ordinea, liniştea şi securitatea provinciei. În calitate sa de şef al „comandamentului militar al Bucovinei Reocupate”, acesta s-a ocupat, într-o primã fazã de restaurarea administraţiei româneşti, de asigurarea liniştii şi ordinii publice, alãturi de identificarea şi înlãturarea elementelor potrivnice guvernului de la Bucureşti.48 Prima ordonanţã referitoare la organizarea administrativã a Basarabiei şi Bucovinei apare la 22 iulie 1941,49 însã va suferi modificãri în funcţie de realitãţile şi nevoia provinciilor pânã la apariţia decretului-lege din 4 septembrie ce va reglementa definitiv statutul şi modul de organizare şi funcţionare al teritoriilor eliberate. Aceastã ordonanţã stipuleazã cã administrarea comunelor rurale era încredinţatã primarului, reprezentant al comunei, ce avea putere de decizie în toate chestiunile de interes local. Plasa fiind condusã de un prim-pretor, reprezentant al puterii de stat la nivel local ce avea dreptul sã decidã asupra tuturor contravenţiunilor de ordin administrativ date de poliţia din plasã şi de jandarmerie, dar şi asupra hotãrârilor date de primari. Şeful ierarhic al prim-pretorilor dintr-un judeţ era prefectul care, potrivit ordonanţei, era un organ de control şi tutelã pentru comuna sa urbanã de reşedinţã.50 Tot în cadrul acestui act normativ teritoriul Bucovinei este definit ca o persoanã juridicã, condusã şi administratã de împuternicitul generalului Antonescu.51 Apariţia acestei ordonanţe la 22 iulie 1941 a reprezentat o mãsurã provizorie privind organizarea administrativã, mai exact pentru perioada de tranziţie de la regimul de occupatio bellica la regimul suzeranitãţii naţionale. Perioada de tranzit a administraţiei române în provinciile eliberate în urma campaniei militare se încheie la 4 septembrie 1941 când a fost stabilitã prin Decretul- Lege nr. 790 organizarea oficialã a provinciilor Basarabia ş i Bucovina.52 Conform acestuia, provincia era consideratã persoanã juridicã cu buget propriu, iar administrarea acesteia se realiza prin guvernatorul provinciei, Directoratele şi Consiliul Provincial de coordonare şi îndrumare generalã a activitãţii administrative.53 Universul, an LX, numãr 108, 20 aprilie 1943, p. 3. A. N. I. C., Fond Inspectoratul General al Jandarmeriei, dosar 100/1941, f. 132. Buletinul administraţ iei provinciale a Bucovinei , an I, numãr 1, 1 septembrie 1941, p. 6. Ibidem, p. 5. Ibidem. Monitorul Oficial al Bucovinei , an I, numãr 2, 1 octombrie 1941, p. 25. A. N. I. C., Fond Preşedinţia Consiliului de Miniştri, dosar 613/1941, f. 27. Pentru mai multe informaţii privind decretul-lege din 3 septembrie 1941 vezi şi: Monitorul Oficial al Bucovinei, an I, numãr 2, 1 octombrie 1941. 287 Din punct de vedere teritorial, provincia cuprindea judeţele: Câmpulung, Rãdãuţi, Suceava, Cernãuţi, Storojineţ şi Hotin, iar mai târziu şi judeţul Dorohoi.54 Deşi, potrivit ordonanţei din 22 iulie, şi mai apoi Decretului-Lege nr. 790 din 4 septembrie, provinciile se bucurau de autonomie administrativã, acestea au fost puse sub directa conducere şi supraveghere a conducãtorului statului, având cu guvernul rapoarte de colaborare şi subordonare.55 Astfel cã, în cadrul decretului-lege s-a prevãzut înfiinţarea unui serviciu special, intitulat Cabinetul Civilo-Militar pentru administrarea Basarabiei, Bucovinei responsabil cu menţinerea contactului permanent cu conducãtorul statului şi guvernatorii provinciilor. 56 Desemnat la conducerea acestui cabinet a fost numit avocatul Ovidiu Vlãdescu, secretarul general al preşedinţiei Consiliului de Miniştri.57 2. Plan social Campania militarã din iunie 1941 a avut nu doar implicaţii politice şi administrative, dar şi economice şi sociale pentru provincia eliberatã. Reocuparea nordului Bucovinei a însemnat pentru populaţia refugiatã revenirea la casele şi proprietãţile lãsate în urmã în vara anului 1940. Deşi administraţia românã revine în teritoriu imediat dupã eliberarea acestora, nu acelaşi lucru se poate spune despre refugiaţi. Printre primele mãsuri luate de cãtre guvernul de la Bucureşti s-a aflat şi izolarea completã necesarã „pentru a da teritoriilor acestor provincii toatã securitatea impusã de necesitatea operaţiilor şi restabilirea ordinei, a comunicaţiilor şi aprovizionãrii”. 58 Reîntoarcerea refugiaţilor din Basarabia şi Bucovina se va permite începând cu data de 25 iulie 1941 când preşedinţia Consiliului de Miniştri emite un comunicat ce reglementeazã intrarea în cele douã provincii.59 Pentru a preîntâmpina aglomerãrile, dar şi pentru a permite o organizare „sãnãtoasã” a trecerii refugiaţilor,60 Consiliul de Miniştri a stabilit în cadrul acestui comunicat şi procedura de reintrare în teritoriile recucerite. Astfel, românii etnici sau aparţinând grupului etnic german, proprietari agricoli, comercianţi şi industriaşi care doreau sã se reîntoarcã trebuiau sã depunã la preşedinţia Consiliului de Miniştri, mai exact la Cabinetul Civilo-Militar pentru administrarea Basarabiei şi Bucovinei cererile lor. 61 În cazul industriaşilor şi al comercianţilor, cererile lor trebuiau vizate de cãtre Ministerul Economiei A. N. I. C., Fond Ministerul de Interne, dosar 666/1941, f. 1-2. Monitorul Oficial al Bucovinei, an I, numãr 3, 15 octombrie 1941, p. 53. Ibidem, an I, numãr 209, 4 septembrie 1941, p. 5194. A. N. I. C., Fond Preşedinţia Consiliului de Miniştri, dosar 584/1941, f. 11. Ibidem, dosar 119/1941, f. 56. Ibidem, dosar 297/1941, f. 69. Ibidem, dosar 119/1941, f. 56. Ibidem, dosar 128/1941, f. 7-12. 288 Naţionale, iar în cea a proprietarilor agricoli de Ministerul Agriculturii şi Domeniilor.62 Dorinţa guvernului de a avea un control asupra numãrului de persoane ce intrau şi ieşeau din cele douã provincii au fãcut ca cei care primeau autorizaţie de intrare sã nu se mai poatã reîntoarce decât în baza unei aprobãri emise de autoritãţile locale.63 Actele ce trebuiau prezentate de refugiaţi pentru a putea trece în Basarabia şi Bucovina au fost publicate la 28 iulie.64 Pentru a facilita reîntoarcerea acestora, guvernul a dispus eliberarea unor foi de drum cu o reducere de 75% pentru persoane, iar pentru bagaje cu 50%.65 Conform unui ,,Raport Sãptãmânal” din luna octombrie 1941 au fost eliberate 53.938 de permise de trecere pentru cele douã provincii, în cazul Bucovinei de Nord pentru refugiaţi s-au eliberat nu mai puţin de 713 foi de drum pentru persoane cu reducere de 75%, 72 pentru cãlãtori gratuite şi 260 pentru bagaje.66 Restricţiile de trecere impuse în luna iulie au fost ridicate de cãtre mareşalul Ion Antonescu începând cu data de 5 decembrie 194167 când circulaţia a devenit liberã pe teritoriul României, în cazul cãlãtoriilor realizate cu C. F. R. menţinându-se, în continuare, conform ordinelor din 30 septembrie, autorizaţia de cãlãtorie.68 Dupã recucerirea teritoriilor rãpite de Uniunea Sovieticã în vara anului 1940, statul român a considerat necesarã lãmurirea problemei cetãţeniei deţinute de românii rãmaşi în provinciile cedate şi a celor nãscuţi în timpul ocupaţiei sovietice, dar şi a acelor locuitori care „au manifestat public sentimente ostile Statului şi Neamului Românesc”.69 Decretul- Lege publicat la 4 septembrie 1941 privind reglementarea cetãţeniei locuitorilor din Basarabia şi Bucovina de Nord prevedea cã: toţi locuitorii din aceste zone care potrivit legilor aflate în vigoare pânã la 28 iunie 1940 sunt cetãţeni români; copii nãscuţi la 28 iunie sau dupã aceastã datã având unul dintre pãrinţi român, deţine cetãţenie românã, iar în cazul copiilor orfani, legea prevedea acordarea cetãţeniei şi acestora.70 Actul legislativ a prevãzut şi situaţiile în care cetãţenia românã putea fi retrasã oricãrui cetãţean ce a sãvârşit în timpul evacuãrii provinciilor cedate sau dupã recuperarea acestora acte împotriva statului român. Având în vedere cele prezentate mai sus dorim sã menţionãm faptul cã cetãţenia românã a fost retrasã de cãtre guvern şi în urmãtoarele cazuri: acelor locuitori care au cerut reîntoarcerea dupã 28 iunie 1940 în provinciile pierdute; Ibidem, dosar 297/1941, f. 69. Ibidem. Ibidem, dosar 584/1941, f. 7-8. Ibidem, f. 165. Ibidem. Ibidem, Fond Direcţ ia Generalã a Poliţiei, dosar 241/1941, f. 25. Ibidem, Fond Inspectoratul General al Jandarmeriei, dosar 1/1941, f. 168. 69Ibidem, dosar 114/1941, f. 1-2. Monitorul Oficial, numãr 209, 4 septembrie 1941, pp. 5197-5198. 289 celor care au dobândit între timp altã naţionalitate decât cea a Uniunii Sovietice şi a celor care au pãrãsit teritoriile înainte de a fi recuperate de armata românã.71 În paginile studiului72 realizat de Direcţia Siguranţei şi Ordinii Publice din cadrul Inspectoratului General al Jandarmeriei a fost surprinsã situaţia numericã, pe naţionalitãţi, a celor care pânã la data de 1 mai 1943 şi-au pierdut cetãţenia românã din teritoriul Basarabiei şi Bucovinei de nord. În teritoriul bucovinean şi-au pierdut cetãţenia nu mai puţin de 1904 persoane, din care 392 de români, 16 de ruşi, 1344 de ucraineni şi 152 de alte naţionalitãţi.73 Potrivit acestui document, toţi cei cãrora li s-au retras cetãţenia conform decretului-lege nr. 793/1941, mai puţin acelor de origine etnicã românã, urmau a fi evacuaţi în Transnistria, alãturi de familiile lor, atunci când situaţia va permite acest lucru.74 În rândul problemelor întâmpinate de administraţia românã la revenirea în teritoriile eliberate se înscrie şi problema minoritãţilor etnice care au adoptat fie o atitudine rezervatã, 75 fie un comportament ostil faţã de administraţia românã. Existenţa unei populaţii numeroase ucrainene în Bucovina care, potrivit rapoartelor înaintate de Cabinetul Civilo-Militar pentru Administrarea Basarabiei şi a Bucovinei, nu erau „nici de cum prieteni ai stãpânirii româneşti”76 au impus realizarea unui schimb de populaţie. Chiar şi în aceste condiţii, satele din judeţele Bucovinei erau locurile unde preoţii, învãţãtorii şi intelectualii ucraineni desfãşurau „o agitaţie intensã pentru ideea de a rupe partea de miazãnoapte a Bucovinei de la România şi a o câştiga pentru Ucraina viitoare”. 77 Se cuvine sã menţionãm faptul cã dupã retragerea autoritãţilor sovietice din teritoriul bucovinean, ucrainenii au format gãrzi naţionale care au menţinut ordinea publicã şi au împiedicat devastãrile. 78 Documentele vorbesc de luptele duse de cãtre aceste gãrzi împotriva trupelor sovietice împiedicându-le sã aplice tactica ,,pãmântului ars”; totuşi aceleaşi acte consemneazã şi abuzurile sãvârşite de aceştia contra evreilor.79 Tot acestea prezintã situaţia din satele cu o majoritate ucraineanã care, în momentul intrãrii soldaţilor româno-germani, afişau atitudini de supunere şi bucurie, iar dupã plecarea acestora au numit din rândurile locuitorilor primari şi funcţionari care sã administreze comunele în limba ucraineanã. 80 În aceste comune reinstaurarea administraţiei româneşti a întâmpinat dificultãţi, totuşi prin intermediul acţiunilor hotãrâte ale Ibidem. A. N. I. C., Fond Inspectoratul General al Jandarmeriei, dosar 114/1941, f. 1-9. Ibidem, f. 6-7. Ibidem, f. 8. Ibidem, dosar 79/1941, f. 65. Ibidem, Fond Preşedinţia Consiliului de Miniştri, dosar 611/1941, f. 65. Ibidem. Ibidem, Fond Inspectoratul General al Jandarmeriei, dosar 126/1941, f. 313. Ibidem. Ibidem. 290 jandarmilor şi funcţionarilor s-a reuşit dezarmarea gãrzilor naţionale, înlocuirea primarilor ucraineni cu români şi coborârea drapelelor ucrainene.81 Dacã ucrainenii au întâmpinat iniţial trupele româno-germane cu bucurie, nu acelaşi lucru se poate afirma şi despre evreii care erau îngrijoraţi de soarta lor.82 Situaţia dificilã în care se aflau, conştienţi de politica Reich-ului faţã de evrei, i-au determinat pe aceştia sã lanseze zvonuri precum cã „vin ruşii înapoi”,83 fapt ce a produs o stare de panicã în rândul populaţiei civile. În cazul huţanilor, aceştia s-au bucurat de eliberarea Bucovinei de nord,84 iar faţã de tendinţele iredentiste ale ucrainenilor au manifestat o oarecare rezervã.85 Populaţia polonezã existentã în teritoriul bucovinean a fost recunoscãtoare faţã de trupele româno-germane deoarece potrivit acestora „s-au salvat prin armata românã de jugul bolşevic”.86 3. Plan economic În momentul revenirii administraţiei române în Bucovina dupã eliberarea de cãtre trupele româno-germane din iulie 1941, acestea au gãsit, potrivit documentelor, aproape în majoritatea cazurilor „întreprinderile industriale cu instalaţiunile în bunã stare şi cu însemnate cantitãţi de materii prime, semifabricate şi fabricate”,87 iar magazinele cooperative lãsate de ruşi cu stocuri mari de mãrfuri şi articole de manufacturate. 88 Într-o primã etapã, aceste bunuri au fost luate în evidenţã de organele militare, iar dupã publicarea Decretului-Lege nr. 2506 din 4 septembrie au trecut sub Directoratul Românizãrii, însãrcinat cu organizarea activitãţii economice.89 Potrivit evaluãrilor realizate de acest directorat bunurile ce au intrat în patrimoniul statului au fost de „circa 8 miliarde-valoare din 1940 şi de circa 33 miliarde lei-valoare actualã”.90 Totuşi, studiul efectuat de consilierul tehnic, inginerul George Bambache privind starea economicã a Bucovinei relevã faptul cã în teritoriul bucovinean „nu mai existã [...] condiţiunile necesare pentru o reluare integralã a activitãţii economice a acestei regiuni (dinainte de Iunie 1940)”,91 deoarece majoritatea populaţiei orãşeneşti, legatã în special de producţia industrialã şi de comerţ, a dispãrut, astfel încât starea Ibidem. Ibidem, Fond Preşedinţia Consiliului de Miniştri, dosar 79/1941, f. 65. Ibidem, Fond Inspectoratul General al Jandarmeriei, dosar 126/1941, f. 314. Ibidem, Fond Preşedinţia Consiliului de Miniştri, dosar 721/1941, f. 11. Ibidem, Fond Inspectoratul General al Jandarmeriei, dosar 157/1941, f. 240. Ibidem, dosar 79/1941, f. 65, 68. Ibidem, Fond Preşedinţia Consiliului de Miniştri, dosar 153/1941, f. 29. Ibidem. Ibidem. Ibidem. Ibidem, f. 29-30. 291 economicã a provinciei dupã campania din 1941 nu putea fi consideratã decât una perifericã.92 Cele constatate de cãtre inginerul Bambache sunt confirmate de raportul realizat la 27 septembrie 1941 de cãtre Cabinetul Civilo-Militar pentru administrarea Basarabiei şi Bucovinei care surprinde, în secţiunea intitulatã „Reactivarea şi românizarea vieţii economice”, 93 dificultãţile cu care s-au confruntat numeroşi comercianţi şi industriaşi ce doreau sã activeze în viaţa economicã a provinciei. Din numeroasele reclamaţii primite de cãtre cabinet amintim memoriul semnat de 16 comercianţi întorşi de la Cernãuţi în urma unei încercãri nereuşite de a participa la „opera de românizare a vieţii economice” 94 şi reclamaţia realizatã de cãpitanul în rezervã, Mincu Grigore, care relateazã în termeni aspri imposibilitatea de a obţine un „fond de comerţ” în Cernãuţi.95 Un set de norme privind reorganizarea şi maniera de finanţare a industriei din teritoriile recucerite au fost stabilite în cadrul conferinţei din 8 octombrie 1941, ţinutã sub preşedinţia mareşalului Ion Antonescu. 96 Actul prevedea cã reorganizarea industriei şi intrarea în fondurile industriale din aceste teritorii a proprietarilor sau a exploatatorilor se realiza sub controlul direct al guvernãmântului provinciei exercitat prin Direcţia Economicã, iar în cazul bunurilor evreieşti, aceasta lucra în colaborare cu Direcţia Românizãrii. Intrarea unui proprietar sau, dupã caz, exploatator în fondul industrial se realiza numai dupã recomandarea unei comisii compuse din reprezentanţii economiei naţionale, ai guvernatorului Bãncii Naţionale şi a preşedintelui Creditului Industrial Naţional. 97 La 9 noiembrie 1941, bunurile industriale şi comerciale trec sub administraţia Directoratului Economiei Naţionale, iar casele din comunele urbane intrau sub administrarea Municipiului Cernãuţi şi a primãriilor respective.98 Evoluţia politico-militarã în perioada 1939-1940 şi-a pus amprenta asupra spaţiului românesc. Izolarea României, raptul teritorial suferit în vara anului 1940, schimbãrile produse la nivelul conducerii statului român alãturi de reorientarea politicii externe a ţãrii spre puterile Axei au stat la baza deciziei guvernului Antonescu de a participa la Operaţiunea Barbarossa din vara anului 1941. Campania militarã dusã pentru eliberarea nordului Bucovinei de cãtre trupele româno-germane a reprezentat un punct de cotiturã atât în participarea României la cel de-al Doilea Rãzboi Mondial, cât şi în evoluţia ulterioarã a provinciilor recuperate. Situaţia gãsitã la reîntoarcerea în teritoriul bucovinean a cerut luarea Ibidem, f. 30. Ibidem, dosar 611/1941, f. 52-54. Ibidem, f. 53. Ibidem. Ibidem, dosar 182/1941, f. 160. Ibidem. Ibidem, dosar 153/1941, f. 29. 292 unor mãsuri urgente de cãtre autoritãţi atât locale, cât şi centrale. Totuşi, chiar şi dupã plecarea soldaţilor din Bucovina, dispoziţiile aplicate de cãtre autoritãţi au avut în continuare amprenta campaniei militare, astfel încât teritoriul bucovinean a cunoscut mai întâi regimul de occupatio bellica. Aceasta alãturi de: dificultãţile întâmpinate de funcţionarii români la reinstaurarea administraţiei, regimul de frontierã instituit, atitudinea minoritãţilor etnice, situaţia refugiaţilor, împreunã cu cea economicã a provinciei, ne permit sã afirmãm faptul cã implicaţiile campaniei militare din iunie-iulie 1941 au avut un impact semnificativ asupra evoluţiei ulterioare a provinciei Bucovina, atât în aspectele sociale, economice, cât şi cele politico-administrative. În opinia noastrã campania militarã dusã de guvernul Antonescu a jucat un rol important în transformarea nordului Bucovinei dintr-o provincie sub ocupaţie sovieticã în una româneascã. The Military Campaign from 1941 and it's Implications for Bukovina (Abstract) The outbreak of the Second World War in the fall of 1939 had a major geopolitical impact on the entire system of peace and security realised during the interwar period. The military and political developments that took place in 1940 had devastating consequences on Romania, which was forced to surrender without a proper fight the Romanian provinces acquired in 1918. These loses were felt, primarily, as a moral blow which led to the deepening of the political crisis encountered by King Carol II's regime that ended with his abdication in favour of his son Mihai and the investment with full powers to run the Romanian state of Ion Antonescu as president of the Council of Ministers. The main objective of the Antonescu regime was recovering the Romanian territories lost in the summer of 1940, which resulted in a reorientation of Romania's foreign policy towards Germany, culminating with the participation of the Romanian troops in Operation Barbarossa in the year 1941 that led to the recovery of Bessarabia and the north of Bukovina. Given the further development of the war, the present study aims to highlight the implications of the military campaign in Bukovina, mainly the political, social and economic ones. Keywords: soviet retreat, 1941, Romanian administration in Bukovina, military consequences, Operation Barbarossa.